cyanic-selkie/wikianc huggingface dataset:
కే.పీ.ఏ.సీ లలిత
మహేశ్వరి అమ్మ మలయాళ సినీ పరిశ్రమలోకి అడుగుపెట్టి కేపీఏసీ లలితగా గుర్తింపు పొందిన నటి. కేరళ రాష్ట్రంలోని అలప్పుజాలోని కేరళ పిపుల్స్ ఆర్ట్స్ క్లబ్‌ (కేపీఏసీ)లో నటిగా లలిత పేరుతో నటిగా సినీ జీవితాన్ని ప్రారంభించి ‘కుట్టుకుడుంబం’ సినిమా ద్వారా మలయాళ సినీరంగంలోకి అడుగుపెట్టి 550పైగా సినిమాల్లో నటించింది. ఆమె కేరళ సంగీత నాటక అకాడమీకి చైర్​పర్సన్​గా పని చేసింది. లలిత 1999లో 'అమరమ్‌', 2000లో 'శాంతం' సినిమాల్లో నటనకుగాను ఉత్తమ సహాయ నటి విభాగంలో రెండు జాతీయ అవార్డులు, 4 రాష్ట్ర ప్రభుత్వ అవార్డులను అందుకుంది.
కుటుంబం
కేపీఏసీ లలిత 1978లో దర్శకుడు భరతన్‌ తో వివాహం జరగగా, ఆయన 1998లో చనిపోయాడు. వారికి ఓ కూతురు శ్రీకుట్టి, ఓ కుమారుడు సిద్ధార్థ్ భరతన్ ఉన్నారు. సిద్ధార్థ్ నటుడు, దర్శకుడిగా మలయాళ సినీ రంగంలో గుర్తింపు పొందాడు.
మరణం
కే.పీ.ఏ.సీ లలిత కాలేయం సంబంధ సమస్యలతో అనారోగ్యం బారిన పడి కేరళలోని త్రిపుణితురలోని ప్రైవేట్ ఆసుపత్రిలో చికిత్స తీసుకుంటూ ఆరోగ్యం విషమించడంతో 2022 ఫిబ్రవరి 22న మరణించింది.
మూలాలు
వర్గం:2022 మరణాలు వర్గం:1948 జననాలు
మిథన్ జంషెడ్ లామ్
మిథన్ జంషెడ్ లామ్ (1898-1981) ఒక భారతీయ న్యాయవాది, సామాజిక కార్యకర్త. ఈమె ముంబై హైకోర్టులో మొదటి భారతీయ మహిళా న్యాయవాది. ఈమె పద్మభూషణ్ పురస్కార గ్రహీత.
మరిన్ని విశేషాలు
ఈమె ఆల్ ఇండియా ఉమెన్స్ కాన్ఫరెన్స్ సభ్యురాలు, 1961-62లో దాని అధ్యక్షురాలిగా కూడా పనిచేశారు. సమాజానికి ఈమె చేసిన కృషికి గాను భారత ప్రభుత్వం 1962 లో మూడవ అత్యున్నత పౌర పురస్కారం అయినటువంటి పద్మ భూషణ్ పురస్కారంతో సత్కరించింది.
మూలాలు
వర్గం:1898 జననాలు వర్గం:1981 మరణాలు వర్గం:మహిళా న్యాయవాదులు
ధూలే
ధూలే మహారాష్ట్ర వాయవ్య భాగంలోని ధులే జిల్లాలో పశ్చిమ ఖండేష్ అని పిలువబడే నగరం. పంజారా నది ఒడ్డున ఉన్న ధూలే MIDC, RTO, MTDC లకు ప్రాంతీయ ప్రధాన కార్యాలయం. ఇది ధూలే జిల్లాకు ముఖ్యపట్టణం.
జనాభా వివరాలు
2011 జనగణన ప్రకారం, ధూలే జనాభా 3,75,603. జనాభాలో పురుషులు 52%, స్త్రీలు 48%. ధూలే సగటు అక్షరాస్యత రేటు 85%. ఇది జాతీయ సగటు 74% కంటే ఎక్కువ: పురుషుల అక్షరాస్యత 80% కాగా, స్త్రీలలో ఇది 69%. జనాభాలో 13% మంది 6 సంవత్సరాల కంటే తక్కువ వయస్సు ఉన్నవారు.
రైలు
link=//upload.wikimedia.org/wikipedia/commons/thumb/7/7f/Central_Bus_Stand_of_Dhule.jpg/220px-Central_Bus_Stand_of_Dhule.jpg|thumb| ధూలే- సెంట్రల్ బస్ స్టాండ్|ఎడమ ధూలే నుండి భారతదేశంలోని ఇతర ప్రధాన నగరాలకు సాధారణ రైళ్లు లేవు. ధూలే నుండి 80 కి.మీ. దూరంలో ఉన్న జలగావ్ జంక్షన్ సమీపం లోని ప్రధాన రైల్వే జంక్షన్ ధూలే టెర్మినస్ (స్టేషన్ కోడ్: DHI) సెంట్రల్ రైల్వే పరిధిలోని చాలిస్‌గావ్ జంక్షన్ రైల్వే స్టేషన్‌కి అనుసంధానించబడి ఉంది. ఈ రెండు స్టేషన్ల మధ్య చాలిస్‌గావ్ ధులే ప్యాసింజర్ రోజుకు నాలుగు సార్లు నడుస్తుంది.
రోడ్డు
ధూలే మూడు జాతీయ రహదారుల జంక్షన్‌లో ఉంది. అవి NH-3, NH-6, NH-211. ఆసియన్ హైవే ప్రాజెక్టులో భాగంగా, NH3, NH6 భాగాలను AH47 & AH46 గా మార్చారు. సెంట్రల్ బస్టాండుపై ఉన్న రవాణా వత్తిడి కారణంగా దేవపూర్‌లో మరో బస్ స్టాండు నిర్మించారు. ఇక్కడ నుంచి రోజూ దాదాపు 120 రూట్ బస్సులు నడుస్తున్నాయి.
మూలాలు
వర్గం:మహారాష్ట్ర నగరాలు పట్టణాలు వర్గం:మహారాష్ట్ర జిల్లాల ముఖ్యపట్టణాలు
నిర్మల్ పురపాలకసంఘం
నిర్మల్ పురపాలకసంఘం, తెలంగాణ రాష్ట్రం, నిర్మల్ జిల్లా కు చెందిన ఒక పట్టణ స్థానిక స్వపరిపాలన సంస్థ. నిర్మల్ పట్టణం దీని ప్రధాన పరిపాలన కేంద్రం. ఈ పురపాలక సంఘం ఆదిలాబాదు లోక్‌సభ నియోజకవర్గం లోని నిర్మల్ అసెంబ్లీ నియోజకవర్గం పరిధిలో ఉంది.
చరిత్ర
తెలంగాణలోని పురాతన మునిసిపాలిటీలలో ఇది ఒకటి. నిర్మల్ పురపాలక సంఘాన్ని 1952 లో 36 ఎన్నికల వార్డులతో రెండవ తరగతి పురపాలక సంఘంగా స్థాపించారు. 2019 జూన్ 28 న తెలంగాణ ప్రభుత్వం ఎన్నికల వార్డుల సంఖ్యను 42 కి పెంచింది. చుట్టుపక్కల ఉన్న రెండు గ్రామ పంచాయతీలు మంజులాపూర్, వెంకటపూర్ లను ఈ పురపాలక సంఘంలో విలీనం చేశారు.
భౌగోళికం
నిర్మల్ పురపాలక సంఘం19.1°N, 78.35°W. అక్షాంశాలు రేఖాంశాల మధ్య ఉంది. రాష్ట్ర రాజధాని హైదరాబాదు నుండి 133 కిలోమీటర్ల దూరంలో ఉంది.
జనాభా గణాంకాలు
2011 భారత జనాభా లెక్కల ప్రకారం, ఈ పురపాలక సంఘం పరిధిలో ఉన్న జనాభా 88,433, ఇందులో 44,053 మంది పురుషులు, 44,380 మంది మహిళలు ఉన్నారు. 0-6 సంవత్సరాల వయస్సు గల పిల్లల జనాభా 10303 ఉన్నారు. నిర్మల్ నగర అక్షరాస్యత రేటు రాష్ట్ర సగటు 67.02% కన్నా 76.39% ఎక్కువ. వీరిలో పురుషుల అక్షరాస్యత 84.86% కాగా, మహిళల్లో 68.05% అక్షరాస్యులు ఉన్నారు.
పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 42 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం గండ్రత్‌ ఈశ్వర్‌ ఎన్నికైనారు. ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
మూలాలు
వర్గం:నిర్మల్ జిల్లా పురపాలక సంఘాలు
సందీప్ కుమార్ (రేస్ వాకర్)
సందీప్ కుమార్ (జననం 1986 మే 1) ఒక భారతీయ రేసు వాకర్. అతను చైనాలోని బీజింగ్‌లో 2015 అథ్లెటిక్స్‌లో జరిగిన ప్రపంచ ఛాంపియన్‌షిప్‌లో 50 కిలోమీటర్ల నడక ఈవెంట్‌లో పాల్గొన్నాడు.
అతను 2016 రియో ​​ఒలింపిక్స్‌లో కూడా పాల్గొన్నాడు, అక్కడ అతను 50 కిలోమీటర్ల రేస్ వాక్‌లో 4:07:55 సమయంతో 35వ స్థానంలో నిలిచాడు. 2020 టోక్యో ఒలింపిక్స్‌లో 20 కిలోమీటర్ల రేస్ వాక్‌లో పాల్గొని 23వ స్థానంలో నిలిచాడు.
సందీప్ కుమార్ ప్రస్తుతం 50 కిమీ, 20 కిమీ రేస్ వాకింగ్ రెండింటిలోనూ జాతీయ రికార్డులను కలిగి ఉన్నాడు.
మూలాలు
వర్గం:క్రీడాకారులు వర్గం:కామన్వెల్త్ క్రీడలు వర్గం:కామన్వెల్త్ క్రీడలలో పతకం సాధించిన భారత క్రీడాకారులు
బొమ్మ హేమాదేవి
బొమ్మ హేమాదేవి తెలంగాణా ప్రాంతానికి చెందిన ప్రముఖ నవలా రచయిత్రి.
బాల్యం, విద్యాభ్యాసం
ఈమె నిజామాబాదులో1931, సెప్టెంబర్ 14వ తేదీన రామాగౌడ్, గంగాదేవి దంపతులకు జన్మించింది. ఈమెకు తల్లిదండ్రులు పెట్టిన పేరు యమున. అపర దానకర్ణుడు రాజా నర్సాగౌడ్ పెద్ద మనుమరాలు ఈమె. ఈమెను, ఈమె చెల్లెలు రంజనను అప్పట్లో నిజాం రాష్ట్రంలో ఒకే ఒక తెలుగు మీడియం పాఠశాల హైదరాబాదు నారాయణగూడ లోని "ఆంధ్ర గర్ల్స్ హైస్కూలు" (తరువాతి కాలంలో మాడపాటి హనుమంతరావు గర్ల్స్ హైస్కూలు అని పిలువడింది)లో చదివించారు.
వివాహం, కుటుంబ జీవితం
ఈమెకు 16వ యేట కరీంనగర్ జిల్లా మానకొండూరుకు చెందిన బొమ్మ నారాయణగౌడ్‌తో వివాహం జరిగింది. వివాహం తరువాత ఈమె పేరు రుక్మిణిగా మారింది. నారాయణగౌడ్ ఈమె తాత రాజానర్సాగౌడ్ ఆర్థిక సహాయంతో ఇంటర్, ఇంజనీరింగ్ చదివాడు. అతడు నీటిపారుదల, రోడ్లు, భవనాల ఇంజనీరుగా పనిచేశాడు. వీరి కుటుంబం హైదరాబాదులో స్థిరపడింది. ఈ దంపతులకు శోభారాణి, అలకనంద, అర్చన, ఆరాధన అనే నలుగురు కుమార్తెలు, అనిల్‌చంద్ర, అశోక్‌చక్రవర్తి అనే ఇద్దరు కుమారులు కలిగారు.
రచనావ్యాసంగం
thumb|right|150px| బొమ్మ హేమాదేవికథలు ఈమె దేవిరమ, యమున అనే కలం పేర్లతో 1960ల నుంచి 40కి పైగా నవలలు, కథలు, విస్తృతంగా వ్రాసింది. ఈమె మొదటి నవల 1960లో వెలువడిన భావన భార్గవి. 1973 లో తన కోడలి పేరు హేమాదేవి పేరుతో వ్రాసిన “కుంకుమ పూలు" అనే కథకు మొదటి బహుమతి లభించింది. అప్పటి నుండి ఆమె బొమ్మ హేమాదేవి అనే పేరుతో రచనలు చేసింది. ఈమె రచనలు జయశ్రీ, ఆంధ్రభూమి, ఆంధ్రజ్యోతి, ప్రజాతంత్ర, తరుణ, కళాసాగర్, అనామిక, సామ్య, ప్రభవ మొదలైన పత్రికలలో ప్రచురితమయ్యాయి. వనజ - అడవి పుత్రిక నవలను 1995వ సంవత్సరంలో వ్రాసింది. ఇది విప్లవోద్యమంలో, దళాలలో పనిచేసిన ఒక మహిళ ఆత్మకథ. వనజ (పద్మక్క) ఉద్యమ జీవితాన్ని ఈ నవలలో చక్కని శైలితో చిత్రించింది.   ఈమె దాదాపు వంద కథలు వ్రాసింది. తెలుగులో తొలి బిసి స్త్రీ వాద రచయిత్రి . ప్రపంచ తెలుగు మహాసభల సందర్భంగా 2017, డిసెంబరు 14వ తేదీన హైదరాబాద్ లో సంగిశెట్టి శ్రీనివాస్ సంపాదకత్వంలో "బొమ్మ హేమాదేవి కథలు" పుస్తకం వెలువడింది.
రచనలు
ఈమె రచనల పాక్షిక జాబితా:
మరణం
ఈమె తన 65వ యేట 1996, నవంబరు 26వ తేదీన మరణించింది.
బయటిలింకులు
వర్గం:తెలంగాణ రచయితలు వర్గం:నిజామాబాదు జిల్లా రచయితలు వర్గం:రచయిత్రులు వర్గం:తెలుగు రచయిత్రులు వర్గం:తెలుగు కథా రచయితలు వర్గం:తెలుగు నవలా రచయితలు వర్గం:1931 జననాలు వర్గం:1996 మరణాలు
తిమ్మాయగారిపల్లి
తిమ్మాయగారిపల్లి కడప జిల్లా చిట్వేలు మండలానికి చెందిన రెవెన్యూయేతర గ్రామం. తిమ్మాయగారిపల్లి గ్రామంలో, 2014,ఏప్రిల్-14, సోమవారం నాడు, శ్రీ సీతారాముల కళ్యాణం, వైభవంగా నిర్వహించారు. ఈ ఉత్సవాలు 9 రోజులు నిర్వహించారు. సోమవారం ఉదయం ప్రత్యేకపూజలు, మద్యాహ్నం అన్నదానం, రాత్రికి స్వామివారి కళ్యాణం, తరువాత గ్రామోత్సవం నిర్వహించారు.
పాములపాడు మండలం
పాములపాడు మండలం, ఆంధ్రప్రదేశ్ రాష్ట్రంలోని నంద్యాల జిల్లాకు చెందిన మండలం. మండలంలో 11 గ్రామాలున్నాయి. పాములపాడు ఈ మండలానికి కేంద్రం.
సమీప మండలాలు
మండలానికి తూర్పున ఆత్మకూరు, ఉత్తరాన కొత్తపల్లె, పశ్చిమాన జూపాడు బంగ్లా, మిడ్తూరు మండలాలు, దక్షిణాన వెలుగోడు, గడివేముల మండలాలు సరిహ్ద్దులుగా ఉన్నాయి.
వాడేనా
మూలాలు
వర్గం:2018 సినిమాలు వర్గం:2018 తెలుగు సినిమాలు వర్గం:తెలుగు సినిమా
పి.రాములు
పోతుగంటి రాములు తెలంగాణ రాష్ట్రానికి చెందిన రాజకీయ నాయకుడు, నాగర్‌కర్నూల్ లోకసభ నియోజకవర్గ పార్లమెట్ సభ్యుడు.
జననం
రాములు 1952, ఆగస్టు 17న ఎల్లమ్మ, నాగయ్య దంపతులకు నాగర్‌కర్నూల్ జిల్లా, కల్వకుర్తి మండలం, గుండూరు గ్రామం లో జన్మించాడు. ఉస్మానియా విశ్వవిద్యాలయం నుండి బిఏ పూర్తిచేసి, వ్యవసాయ రంగంలో పనిచేశాడు.
వ్యక్తిగత జీవితం
రాములుకు 1977, మే 12న భాగ్యలక్ష్మితో వివాహం జరిగింది. వీరికి ఇద్దరు కుమారులు, ఒక కుమార్తె.
రాజకీయ విశేషాలు
2019లో జరిగిన 17వ లోక్ సభ ఎన్నికల్లో నాగర్‌కర్నూల్ లోకసభ నియోజకవర్గం నుంచి తెలంగాణ రాష్ట్ర సమితి పార్టీ తరపున పోటీ చేసి సమీప కాంగ్రెస్ పార్టీ అభ్యర్థి మల్లు రవి పై 1,89,748 ఓట్ల మెజారిటీతో గెలుపొందాడు. 2019, సెప్టెంబరు 13 నుండి హోం వ్యవహారాలపై స్టాండింగ్ కమిటీ సభ్యుడిగా, పర్యావరణ మంత్రిత్వ శాఖ, అటవీ- వాతావరణ మార్పు సంప్రదింపుల కమిటీ సభ్యుడిగా ఉన్నాడు.
ఇతర వివరాలు
ఇజ్రాయెల్, జపాన్, దక్షిణ కొరియా మొదలైన దేశాలలో పర్యటించాడు.
మూలాలు
వర్గం:జీవిస్తున్న ప్రజలు వర్గం:1952 జననాలు వర్గం:నాగర్‌కర్నూల్ జిల్లా నుండి ఎన్నికైన ఆంధ్రప్రదేశ్ శాసన సభ్యులు వర్గం:నాగర్‌కర్నూల్ జిల్లా నుండి ఎన్నికైన లోక్‌సభ సభ్యులు వర్గం:నాగర్‌కర్నూల్ జిల్లా రాజకీయ నాయకులు వర్గం:నాగర్‌కర్నూల్ జిల్లా వ్యక్తులు వర్గం:నాగర్‌కర్నూల్ జిల్లాకు చెందిన ఆంధ్రప్రదేశ్ రాష్ట్ర మంత్రులు వర్గం:తెలంగాణ రాష్ట్ర సమితి రాజకీయ నాయకులు
ఉత్తరేణి
ఉత్తరేణి లేదా అపామార్గం (ఆంగ్లం: Prickly Chaff Flower; సంస్కృతం: अपामार्ग) ఒక రకమైన ఔషధ మొక్క. దీని శాస్త్రీయ నామం అఖిరాంథస్ ఆస్పరా (Achyranthes aspera). ఇది అమరాంథేసి కుటుంబానికి చెందినది. వినాయక చవితి నాడు చేసే పత్ర పూజలో దీనిని ఉపయోగిస్తారు. వినాయక చవితి రోజు చేసుకునే వరసిద్ధివినాయక ఏకవింశతి పత్రి పూజా క్రమములో ఈ ఆకు ఆరొ వది. ఈ ఆకు ముదురు పచ్చ రంగులో ఉంటుంది. ఆకారం అస్తవ్యస్తంగా ఉంటుంది. పరిమాణం మధ్యస్థం. ఈ చెట్టు చిన్న మొక్కగా పెరుగుతుంది. ఈ పత్రి చెట్టు యొక్క శాస్త్రీయ నామం అఖిరాంథస్ ఆస్పరా.thumbnail
పేర్లు
ఉత్తరేణికి వివిధ భారతీయ భాషలలోని పేర్లు.
పురాణ కథ
ఇంద్రుడు వృత్తాసురుని చంపిన తరువాత నముచి అనే రాక్షసుని చంపడానికి అతనితో కపట స్నేహం చేస్తాడు. నముచి విశ్రాంతి తీసుకొంటుండగా ఇంద్రుడు అతని తలను నరికివేస్తాడు. ఆ తెగిన తల మిత్రద్రోహి అని అరుస్తూ ఇంద్రుని తరుముకొస్తుంది. దానితో భయపడిన ఇంద్రుడు బృహస్పతిని సంప్రదించి ఒక యాగము చేసి నముచి తల బారినుండి తప్పించుకుంటాడు. ఆ యాగమే రాజసూయ యాగంలోని ఒక భాగం. ఇందులో ఉత్తరేణి ధాన్యం వాడారు. ఈ ధాన్యం వాడి యాగం చేసిన ఇంద్రుడు, నముచికి కనబడడు. అలా అపమార్గం పట్టించింది కాబట్టి ఈ మొక్కకు అపామార్గం సార్ధకనామం అయింది.వినాయక చవితి పూజలో అధినాయుకుడికి ఇష్టమైన 21 ప్రతులలో ఒకటి.సకల రోగ నివారణిగా పేర్కొంటూ ఈ మొక్కలకు అత్యంత ప్రాధాన్యత ఆయుర్వేదంలో ఉంది. అమరాంథేసీ కుటుంబానికి చెందిన ఈ మొక్క శాస్త్రీయ నామం అఖిరాంథస్‌ ఆస్పరా.
ఇతర ఉపయోగాలు
ఈ పత్రితో ఉన్న ఇతర ఉపయోగాలు:
ఆయుర్వేదంలో
ఈ పత్రి ఉల్లేఖన ఆయుర్వేదంలో ఉంది. ఇది మూలశంక రోగాల నివారణకు ఉపయోగపడుతుంది.
బయటి లింకులు
వర్గం:అమరాంథేసి వర్గం:ఔషధ మొక్కలు వర్గం:వినాయక చవితి పత్ర పూజ పత్రి
కొవిషీల్డ్
ఇది కోవిడ్-19 వ్యాధి నివారణకు భాగస్వామ్యంలో తయారైన కొవిషీల్డ్ వ్యాక్సిన్. ఇదిఆక్స్ఫర్డ్ విశ్వవిద్యాలయం, జెన్నర్ ఇన్స్టిట్యూట్ వద్ద అభివృద్ధి చేయబడిఎం, బ్రిటిష్ ఔషధ తయారీదారు ఆస్ట్రాజెనెకా నుండి లైసెన్స్ పొంది భారతదేశంలో  సీరం ఇనిస్టిట్యూట్ ఆఫ్ ఇండియా పూణే  వద్ద  ప్రయోగశాలలో కోవిషీల్డ్ వ్యాక్సిన్ అభివృద్ధి చేయబడింది. భారతదేశంలో కోవిషీల్డ్ కోసం ఫేజ్ -3 క్లినికల్ ట్రయల్స్ నమోదు పూర్తయినట్లు సీరం ఇన్స్టిట్యూట్ ఆఫ్ ఇండియా (ఎస్ఐఐ), ఇండియన్ కౌన్సిల్ ఆఫ్ మెడికల్ రీసెర్చ్ (ఐసిఎంఆర్) నవంబరు 12 ,2020 న ప్రకటించాయి .క్లినికల్ ట్రయల్ సైట్ ఫీజులకు ఐసిఎంఆర్ నిధులు సమకూర్చగా, ఎస్ఐఐ కోవిషీల్డ్ కోసం ఇతర ఖర్చులకు నిధులు సమకూర్చింది.ఎస్ఐఐ, ఐసిఎంఆర్ లు దేశవ్యాప్తంగా 15 వేర్వేరు కేంద్రాలలో  కొవిషీల్డ్ యొక్క రెండవ, మూడవ దశలలో క్లినికల్ పరీక్షలు  నిర్వహిస్తున్నాయి. ఈ దశలలోని  క్లినికల్ ట్రయల్స్ కోవిషీల్డ్ వ్యాక్సిన్ యొక్క భద్రత,  సమర్థతపై డేటాను అందిస్తుంది. దీనివలన దేశంలోని అనేక ప్రదేశాలకు చెందిన  జనాభాపై పరీక్షించడం వల్ల వ్యాక్సిన్ వివిధ ప్రాంతాల ప్రజల వివిధ విభాగాలపై ఎలా పనిచేస్తుందో బాగా అర్థం చేసుకోవడానికి వీలు కల్పిస్తుంది.యునైటెడ్ కింగ్‌డమ్ ‌లో తయారు చేసిన కోవిషీల్డ్ వ్యాక్సిన్, యుకె, బ్రెజిల్, దక్షిణాఫ్రికా, యుఎస్‌ఎ లలో జరుగుతున్న ప్రయత్నాలలో  కూడా పరీక్షించబడుతోంది.ఒక వేళ ఈ  ప్రయత్నాలు విజయవంతం అయితే  అవసరమైన రెగ్యులేటరీ అనుమతులు పొందిన తరువాత ఇది వాణిజ్య పరంగా విడుదల చేయబడుతుంది.ప్రస్తుతానికి భారత  ప్రభుత్వ నియంత్రణ సంస్థల నుంచి వ్యాక్సిన్ గా  మార్కెట్ లో ప్రవేశ పెట్టటానికి ఆమోదం రాలేదు.
మూలాలు
వర్గం:టీకాలు
మామిడిపూడి ఆనందం
మామిడిపూడి ఆనందం ఆంధ్రప్రదేశ్ నుండి రెండు పర్యాయాలు ఎగువ సభ అయిన రాజ్యసభకు ఎన్నికైన పార్లమెంటు సభ్యుడు.
జీవిత విశేషాలు
ఇతడు 1919, మే 13న మద్రాసు నగరంలో జన్మించాడు. ఇతని తండ్రి రచయిత, విద్యావేత్త, విజ్ఞానసర్వస్వ నిర్మాతగా పేరుపొందిన మామిడిపూడి వేంకటరంగయ్య. ఇతడు బి.ఎ. చదివాడు. చార్టెడ్ అకౌంటెంటుగా పనిచేశాడు. ఇతని వివాహం సీతాలక్ష్మితో జరిగింది. వీరికి 5గురు కుమారులు ఒక కుమార్తె కలిగారు. ఇతని కుమార్తె శాంతా సిన్హాకు పద్మశ్రీ పురస్కారం, రామన్ మెగసెసేపురస్కారాలు లభించాయి. ఇతడు "లా అండ్ ప్రాక్టీస్ ఆఫ్ సేల్స్ టాక్స్ ఇన్ ఆంధ్రప్రదేశ్" అనే గ్రంథాన్ని రచించాడు.
రాజకీయ రంగం
ఇతడు భారత జాతీయ కాంగ్రెస్ పార్టీ సభ్యుడు. 1958 నుండి 1969 వరకు ఆంధ్రప్రదేశ్ శాసనమండలి సభ్యుడిగా ఉన్నాడు. 1964 -1969ల మధ్య శాసనమండలి డిప్యుటీ ఛైర్మన్‌గా పనిచేశాడు. అదే సమయంలో ఆంధ్రప్రదేశ్ శాసనమండలి ప్రివిలేజస్ కమిటీ అధ్యక్షుడిగా కూడా వ్యవహరించాడు. 1969లో ఆంధ్రప్రదేశ్ రాష్ట్రం తరఫున రాజ్యసభకు ఎన్నికై రెండు విడతలు (1969-74, 1974-80) రాజ్యసభ సభ్యుడిగా కొనసాగాడు.
మరణం
ఇతడు 2001, ఫిబ్రవరి 19న మరణించాడు.
మూలాలు
వర్గం:శాసనమండలి సభ్యులు వర్గం:రాజ్యసభ మాజీ సభ్యులు వర్గం:రాజ్యసభ సభ్యులు
పెద్ద కడబూరు మండలం
పెద్ద కడబూరు మండలం, ఆంధ్ర ప్రదేశ్ రాష్ట్రములోని కర్నూలు జిల్లాకు చెందిన మండలం.
గణాంకాలు
2011 భారత జనాభా లెక్కలు ప్రకారం మండల పరిధిలోని మొత్తం జనాభా 	56,966 - అందులో పురుషులు 	28,350 - స్త్రీలు 	28,616,.అక్షరాస్యత మొత్తం శాతం 	29.71% - పురుషులు అక్షరాస్యత శాతం  	42.52% - స్త్రీలు అక్షరాస్యత శాతం 	16.93%
సప్తమి గౌడ
సప్తమి గౌడ (జననం 1996 జూన్ 8) భారతీయ చలనచిత్ర నటి, ఆమె ప్రధానంగా కన్నడ చిత్రాలలో నటిస్తుంది.
2023లో అభిషేక్‌ అంబరీష్‌ కథానాయకుడిగా సెట్స్‌పైకి వెళ్తున్న ప్రేమ కథాచిత్రం కాళిలో నాయికగా ఆమె ఎంపిక అయింది. అలాగే ప్రముఖ దర్శకుడు వివేక్ అగ్నిహోత్రి తెరకెక్కిస్తున్న బాలీవుడ్ చిత్రం ది వాక్సిన్ వార్ లో కూడా ఆమెనటించనుంది.
బాల్యం, విద్య
సప్తమి గౌడ బెంగళూరు లో 1996 జూన్ 8న జన్మించింది. ఆమె తండ్రి ఉమేష్ ఎస్కే దొడ్డి పోలీసు ఉన్నతాధికారి, తల్లి శాంత మాదయ్య గృహిణి. ఆమె చెల్లెలు ఉత్తరే గౌడ వృత్తిరీత్యా స్విమ్మర్. సప్తమి గౌడ పాఠశాల విద్య బెంగళూరులోని బాల్డ్‌విన్ బాలికల ఉన్నత పాఠశాలలో సాగింది. ఇంటర్మీడియట్ శ్రీ కుమారన్ చిల్డ్రన్స్ హోమ్ కాంపోజిట్ జూనియర్ కళాశాలలో జరిగింది. ఆ తరువాత ఆమె సివిల్ ఇంజనీరింగ్‌లో బ్యాచిలర్ ఆఫ్ టెక్నాలజీని అభ్యసించింది.
కెరీర్
ఐదేళ్ల వయసులో సప్తమి గౌడ ఈత శిక్షణ పొందింది. 2006 నుంచి 2010 వరకు రాష్ట్ర, జాతీయ స్థాయిలో పలు స్విమ్మింగ్ పోటీల్లో పాల్గొన్న సప్తమి గౌడ ఎన్నో రజత, కాంస్య, బంగారు పతకాలను కైవసం చేసుకుంది. సప్తమి గౌడ 2020లో విడుదలైన దునియా సూరి పాప్‌కార్న్ మంకీ టైగర్ (ಪಾಪ್‌ಕಾರ್ನ್ ಮಂಕಿ ಟೈಗರ್ ) చిత్రంతో తన నటనను ప్రారంభించింది. దీనికిగాను 2021లో ఉత్తమ తొలి నటిగా సౌత్ ఇండియన్ ఇంటర్నేషనల్ మూవీ అవార్డును గెలుచుకుంది. కన్నడ దర్శకుడు రిషభ్ శెట్టి తెరకెక్కించి, అతనే ప్రధాన పాత్రలో నటించన కాంతార (2022) చిత్రంలో ఆయనకు జోడిగా సప్తమి గౌడ నటించింది. ఇందులో ఆమె నటనకు ప్రసిద్ధి చెందింది. మొదట కన్నడ లో మాత్రమే విడుదలైన కాంతార చిత్రం ఆ తరువాత తెలుగు, తమిళం, హిందీ భాషల్లో కూడా డబ్ చేసి విడుదల చేశారు. పాన్ ఇండియా స్థాయిలో కాంతార విజయఢంకా మోగిస్తోంది.
బడుగు భాష
ఇతరాలు
బడుగు పేరుతో ఒక పండగను కూడా జరుపుతారు.కెరమెరి ఏజేన్సీ మండలాల్లో బడుగు ఉత్సవాన్ని ప్రజలు ఘనంగా జరుపుతారు. కెరమెరి మండలంతో పాటు జైనూర్‌, సిర్పూర్‌ (యు), ఉట్నూర్‌, నార్నూర్‌, ఇంద్రవెల్లి తదితర మండలాల్లోని వివిధ గ్రామాల్లో ఈ పండుగను అత్యంత ఉత్సాహంగా జరుపుతారు. పొలాల అమవాస్య తెల్లారి జరుపుకొనే పండుగను బడుగు పండుగ అంటారు. ఈ నేపథ్యంలో పొలాల పండుగ రోజు చేసిన నైవేద్యాన్ని ఊరు శివారులో ప్రత్యేక పూజలు జరిపి ఎద్దు దగ్గర ఈ నైవేద్యాన్ని సమర్పిస్తారు. చేతిలో కర్ర తీసుకొని ఇళ్లల్లో ఉండే దోమలు, వ్యాధులు, క్రీములు, క్రీటకాలను తొలగిస్తూ వివిధ రకాల నినాదాలు చేస్తూ ఊరు భయటకు వెళ్తారు. ఇలా చేయడం వల్ల దోమలు, ఈగలు వ్యాప్తి తగ్గుతుందని వారి నమ్మకం. శ్రావణ మాసంలో ఎలాంటి విందు భోజనానికి తావు లేకుండా మాంసాహరం తినకుండా జాగ్రత్తలు తీసుకుంటారు. పొలాల పండుగ తెల్లారి నుండి మళ్లీ యధావిధిగా గడుపుకోవడానికి ప్రత్యేకగా నిలుస్తుంది.ఈ బడగ పండుగ.
బడుగు లిపి
ఆంగ్లం, కన్నడం ఆధారంగా ఒక లిపి నిర్మాణానికి అనేక ప్రయత్నాలు చేయబడ్డాయి. కన్నడ లిపి ఉపయోగించిన మొట్టమొదటి ముద్రిత పుస్తకం 1890 లో మంగళూరు బాసెల్ మిస్ ప్రెస్ చేత "అంగ కర్తాగిబ్బ యేసు క్రిస్తన ఒళ్ళెయ సుద్దియ పుస్తక" అనే క్రిస్టియన్ పని.బడుగు భాష వ్రాయటానికి తమిళ లిపిని కూడా ఉపయోగిస్తారు.
వెలుపలి లంకెలు
వర్గం:ద్రావిడ భాషలు
తిలక్ లేఖలు
తిలక్ లేఖలు దేవరకొండ బాలగంగాధర తిలక్ తెలుగులో రచించబడిన లేఖల సంకలనం. ఇది 1968లో ముద్రించబడినది.
సంకలనం
తిలక్ ఎందరో కవిమిత్రులకు ఎన్నో లేఖలు వ్రాశారు. వాటిలో సుమారు 70 లేఖలు లభించాయి. 1966లో తిలక్ మరణానంతరం తణుకులోని ఆయన మిత్రులు, అభిమానులు ముఖ్యంగా శ్రీమతి మోగంటి మాణిక్యాంబాదేవి, "తిలక్ సాహితీ సరోవరము" అనే సంస్థను స్థాపించారు. తిలక్ ఆమెకు వ్రాసిన లేఖలతో బాటు సోమసుందర్, వరవరరావు, ఇంద్రగంటి శ్రీకాంతశర్మ, మిరియాల రామకృష్ణ, జానకీ జాని లాంటి మిత్రులకు వ్రాసిన లేఖలు మొత్తం 63 సేకరించారు. ఆమె 1968 జూన్ నెలలో "తిలక్ లేఖలు" అనే పేరుతో 76 పుటల లేఖలు, మరో 62 పుటల వ్యాసానుబంధం, 6 పుటల పీఠికను కలిపి మొత్తం 144 పేజీల గ్రంథాన్ని ప్రచుతించారు.
తిలక్ సాహితీ సరోవరం లేఖలు
తిలక్ అభ్యుదయ కవి ఆవంత్స సోమసుందర్ గారికి 1952-1966 మధ్యకాలంలో 22 లేఖలు వ్రాశారు. అలాగే వరవరరావు గారికి 1963-1966 మధ్య 17 లేఖలు వ్రాశారు. మిరియాల రామకృష్ణగారికి 1961-66 కాలంలో 15 లేఖలు పంపారు. ఇంద్రగంటి శ్రీకాంతశర్మ గారికి 1964లో ఒక పెద్దలేఖ వ్రాశారు. ఒక సంవత్సరకాలంలో (1961-62) మోగంటి మాణిక్యాంబాదేవి గారికి 8 సుదీర్ఘమైన లేఖలు వ్రాశారు. తంగిరాల సుబ్బారావుగారి ప్రకారం ఈ లేఖల్లో తిలక్ హృదయం, ఆత్మ ఆవిష్కరించబడ్డాయి.
నవత లేఖలు
తిలక్ 1964-66 కాలంలో దిగంబరకవులు అయిన నగ్నమునికి, నిఖిలేశ్వర్కి, అబ్బూరి గోపాలకృష్ణకి, శిష్ట్లా జగన్నాథం గార్లకి మొత్తం ఏడు లేఖలు వ్రాశారు. ఇవి నవత పత్రికలో ప్రచురించబడ్డాయి.
మూలాలు
వర్గం:తెలుగు సాహిత్యం వర్గం:1968 పుస్తకాలు వర్గం:ఎమెస్కో ప్రచురణలు
సరిదె లక్ష్మీనర్సయ్యమ్మ (కళావర్ రింగ్)
కళావర్ రింగ్ అని పేరుపొందిన నృత్యకారిణి సరిదె లక్ష్మీ నరసయ్యమ్మ. ఈమె తొలిగా విజయనగరంలో మేజువాణీలలో చేసిన నృత్యాలతో పేరు పొందిన తరువాత నాటకాల్లో నటించడం, హరికథలు కూడా చెప్పటం జరిగింది. కచేరీ నృతానికీ కర్ణాటక నృత్యానికీ కొత్త మెరుగులు దిద్ది, విజయనగరం రాజనర్తకిగా, నాటకరంగ నటిగా, అమర గాయనిగా, చలన చిత్ర నటీమణిగా రసిక హృదయాలని రంజింపజేసారు.
బాల్యం, విద్య
ఈవిడ విజయనగరానికి 8 మైళ్ళ దూరంలో వున్నకోరుకొండ గ్రామంలో 1908 లో జన్మించింది. 8 వ ఏటనే నర్తకిగా పేరు తెచ్చుకుంది. 5 వ తరగతి వరకూ ప్రాథమిక విద్యాభ్యాసం చేసి మద్ది లచ్చన్నగారి వద్ద సరిగమలు ప్రారంబించి, ద్వారం వెంకటస్వామి నాయుడు శిష్యు లైన మద్దిల సత్య మూర్తి,  చాగంటి రంగ బాబు,  కోటి పల్లి గున్నయ్య మొదలైన వారి వద్ద సమగ్ర సంగీత జ్ఞానం సంపాదించింది. నృత్య విద్యలో శ్రీమతి మద్దిల అప్పుడు, శ్రీమతి మద్దిల రాముడు వద్ద శిక్షణ పొందింది. మద్దిల హేమావతి, నరహరమ్మల వద్ద హిందూస్థానీ జావళీలు, క్షేత్రయ్య పదాభినయనం నేర్చుకుంది. 12 సంవత్సరాల వయస్సులోనే భోగం మేళం ;నాయకురాలుగా వ్యవహరించింది. ఆమే నృత్యానికి అచ్చెరువందిన ప్రేక్షకులు ఆమెను కళావర్ రింగ్. అని పిలిచేవారు.
పేరు వెనుక కథ
ఈమెకు ఆ పేరు రావడానికి వెనుక కొన్ని కథలున్నాయి. వీటిలో దేని ద్వారా ఆమె పేరు స్థిరపడిదో తెలియదు.
గురజాడ కన్యాశుల్కంలో మధురవాణి పాత్రకు కళావర్ రింగ్ ప్రేరణ అని వాదన ఒకటి ఉంది. ఐతే కన్యాశుల్కం మలి కూర్పు 1909లో రావడం, సరిదె లక్ష్మీనర్సయ్యమ్మ పుట్టినదే 1908 కావడం వల్ల ఇది కేవలం పుకారుగా నిర్ధారించవచ్చు.
ఒక శృంగార పురుషుని చేతికున్న కళావర్ మార్కు ఉంగరం కావాలి అని మారాం చేస్తే అతడు ఆవిడను చేరదీసినట్లు, అప్పటి నుండి ఆ పేరు స్థిరపడిపోయినట్లు చెప్తారు.
నృత్యం, నటన,గానం
ఆంధ్ర దేశంలోనూ, రాష్ట్రేతర ప్రాంతాల్లోనూ నానారాజ సందర్శనం చేసి సంగీత నృత్య విద్యలో మహా పండితుల్నీ మెప్పించి, నాట్య తరంగిణి, నవవసంత కోకిల, గాన కళా కోవిద అనే బీరుదులతో సువర్ణ హస్త కంకణాల బహుమానాలతో సన్మానాలు అందు కున్నది. జయపూర్, ధారాకోట. కళ్ళికోట, చీకటి కోట, కలహండి, కరియల్, మధుపూర్, టికిరియా సంస్థానాలో ఆమెను ఘనంగా సన్మానించారు. ఆమె తెలుగు చనల చిత్ర రంగంలోను ప్రవేశించి రాణీప్రమీల చిత్రంలో ప్రధాన పాత్ర ధరించి చక్కగా పాడి నటించింది. 1947 లో మద్రాసు రేడియో ప్రసారం చేసిన సీతారామ కళ్యాణం, సుందరకాండ, సక్కుబాయి, శ్రీరామ జననం, భక్త రామదాసు నాటకాల్లో పాల్గొని అత్యుత్తమంగా నటించింది.
1934 లో ఆమె అనేక గ్రామఫోన్ రికార్డుల నిచ్చింది. కోకిల కోయి అని కూయగా, వ్యాకుల మానసమాయేగా, చిటపట చినుకులు దుప్పటి తడిసెను, పచ్చ బొట్టు ప్రాణనాథా...... ......సై పగజాల, రాత్రి నాటకం, ఏరా నాప్రియ మొదలైన పాటల రికార్డుల వెలువడ్డాయి. చింతా మణి గ్రామ ఫోను రికార్డుల నాటకంలో చింతామణీ పాత్ర ధరించింది. 1964 మార్చి 17 వ తేదీన ఆమెను ఆంధ్ర ప్రదే సంగీత నాటక అకాడమీ హైదరాబాదు రవీంద్ర భారతిలో సన్మానించింది. నృత్య ప్రదర్శనం ద్వారా కళావర్ రింగ్ అపారంగా ధనం ఆర్జించింది. అనేక మంది బీద విద్యార్థులకు ఆర్థిక సహాయం చేసింది. అంతే కాదు, అవసరాల్లో వున్న వాళ్ళను ఆదుకుని అనాథులకు ఆశ్రయం ఇవ్వటం ఆమె సుగుణాలు. ఆమె అంతమ దశలో, అకాడమీ వారి వేతనంతో, హరికథా గానంతో జీవితం గడిపి 1964 లో స్వర్గస్తురాలైంది.
బయటి లింకులు
వర్గం:1908 జననాలు వర్గం:1964 మరణాలు వర్గం:తెలుగు జానపద కళాకారులు
కూరుఖ్ భాష
thumb ద్రావిడ భాష జాబితాల్లో ఒకటి కురుఖ్. దీనిని కుడఖ్ లేదా కుడుఖ్ అనీ వ్యవహరిస్తారు.
కురుఖ్ ఇది ఉత్తరభాష కుటుంబానికి చెందిన బ్రహయూ, మాల్తో భాషలలో ఒకటి. దీనిని ఓరయాను, ఓరాయాను, కురుంహా అని కూడా వ్యవహరిస్తారు. సాహిత్యం లేని భాషల్లో గోండీ తర్వాత ఎక్కువగా మాట్లాడే భాష ఈ కుడుఖ్. ఈ భాష వాడుక కల ప్రాంతాలు
మూలాలు, సమాచార సేకరణ గ్రంథాలు
వర్గం:ద్రావిడ భాషలు
గూడెం సత్యనారాయణస్వామి దేవాలయం
గూడెం సత్యనారాయణస్వామి దేవాలయం, తెలంగాణ రాష్ట్రం, మంచిర్యాల జిల్లా, దండేపల్లి మండలం, గూడెం గ్రామంలో ఉన్న దేవాలయం. గోదావరి నదీ తీరాన, ప్రకృతి రమణీతల మధ్య ఎత్తైన గుట్టపై ఉన్న ఈ దేవాలయం తెలంగాణ అన్నవర క్షేత్రంగా పిలువబడుతోంది. మంచిర్యాల కు 30 కిలోమీటర్లు, కరీంనగర్‌ కు 70 కిలోమీటర్ల దూరంలో 63వ జాతీయ రహదారికి పక్కనే ఈ దేవాలయం ఉంది. ఈ దేవాలయంలో నిత్యపూజలతో పాటు, సత్యనారాయణ వ్రతాలు, వివాహాలు జరుగుతుంటాయి.
చరిత్ర
ఇక్కడి కొండను రత్నాద్రి కొండగా పిలుస్తారు. 1964లో గూడెం గ్రామానికి చెందిన గోవర్ధన పెరుమాండ్లస్వామి అనే భక్తుడికి సత్యనారాయణ స్వామి కలలో కనిపించి రత్నపు చెవుల కొండపై ఉన్నానని చెప్పడంతో అతడు రాళ్ళు, ముళ్ళ పొదలను దాటుకుంటూ కొండపైకి వెళ్ళిచూడగా అక్కడ స్వామివారి విగ్రహాలు లభించగా పవిత్ర గోదావరి జలాలతో ఆ విగ్రహాలు అభిషేకం చేశాడు. అప్పుడే ఇక్కడ ఆలయం నిర్మించాలని సంకల్పించి గుడి నిర్మాణం చేపట్టి క్రోధి నామ సంవత్సర మాఘశుద్ధ దశమి రోజున విగ్ర ప్రతిష్ట చేశాడని స్థానికులు చెబుతుంటారు.
జాతర
ప్రతి సంవత్సరం కార్తిక పౌర్ణమి రోజున దేవాలయంలో కార్తీక పౌర్ణమి జాతర జరుగుతుంది. ఈ జాతరలో భాగంగా ఆలయ నిర్వాహకులు సత్యనారాయణ స్వామి వ్రతం జరిపిస్తారు.
పుష్కరాలు
2015లో గోదావరి నదీ పుష్కరాల సందర్భంలో మే 14 నుండి 25 వరకు పుష్కర మహోత్సవాలు జరిగాయి.
మూలాలు
వర్గం:మంచిర్యాల జిల్లా దేవాలయాలు వర్గం:హిందూ దేవాలయాలు వర్గం:విష్ణు దేవాలయాలు
సేంద్రియ ఎరువు
సేంద్రీయ ఎరువు, నేలను సారవంతం చేసి జీవం ఉన్నదిగా చేసే పోషకం. thumb|వర్మీ కంపోస్ట్ దీనిని వర్మీ కంపోస్ట్ అని కూడ వ్యవహరిస్తారు. మనం రోజూవాడి పారబోసే చెత్త నుండి ఈ ఎరువు ఏర్పడుతుంది. మొక్కలు, క్రిములు, సూక్ష్మజీవులు, శిలీంధ్రాలతో సహా అన్ని నేల మీద ఉన్న అధిక పోషకపదార్థాలు, శక్తి కొరకు సేంద్రీయ పదార్థం మీద ఆధారపడి ఉంటాయి. విఘటనం యొక్క వివిధ దశలలో సేంద్రీయ మిశ్రమాల యొక్క మారే స్థాయిలను నేలలు కలిగి ఉంటాయి. ఎడారి, శిల-గులకరాళ్ళ నేలలతో సహా అనేక నేలలు సేంద్రీయ పదార్థాన్ని చాలా కొద్దిగా లేదా లేకుండా ఉన్నాయి. బురదగడ్డి (histo soils) వంటి సేంద్రీయ పదార్థాలను కలిగి ఉన్న నేలలు ఫలవంతంకానివిగా ఉంటాయి.
ఒప్పోల్
ఒప్పోల్, 1981 ఏప్రిల్ 2న విడుదలైన మలయాళ సినిమా. ఎం.టి.వాసుదేవన్ నాయర్ రచించగా, కె.ఎస్. సేతుమాధవన్ దర్శకత్వం వహించాడు. 1975లో వాసుదేవన్ నాయర్ రాసిన ఒప్పోల్ అనే చిన్న కథ ఆధారంగా ఈ సినిమా రూపొందించబడింది. ఈ సినిమాలో బాలన్ కె. నాయర్, మేనక, మాస్టర్ అరవింద్ (ఎంపీ రామ్‌నాథ్), కవియూర్ పొన్నమ్మ తదితరులు ముఖ్యపాత్రల్లో నటించారు. 1980లో జరిగిన భారత జాతీయ చలనచిత్ర పురస్కారాలలో ఈ సినిమా ఉత్తమ నటుడు (బాలన్ కె నాయర్), ఉత్తమ బాలనటుడు (అరవింద్), ఉత్తమ నేపథ్య గాయని (ఎస్. జానకి) విభాగాల్లో పురస్కారాలు అందుకుంది.
బయటి లింకులు
వర్గం:1981 సినిమాలు వర్గం:భారతీయ సినిమాలు వర్గం:మలయాళ సినిమాలు
ప్యాపిలి మండలం
గణాంకాలు
2011 భారత జనాభా లెక్కలు ప్రకారం మండల జనాభా - మొత్తం 	73,692 - అందులో పురుషులు 	37,613 మంది కాగా - స్త్రీలు 	36,079 మంది ఉన్నారు. అక్షరాస్యత- మొత్తం 	48.70% - పురుషులు అక్షరాస్యత- 	62.20% - స్త్రీలు అక్షరాస్యత-  	34.32%
చిత్రలేఖన చరిత్ర
thumb|305x305px|ఈజిప్టు రాణి నెఫెర్తారి కి అంఖ్ (తాళం చెవి) ని ఇవ్వటం ద్వారా, మృత్యువు నుండి పునర్జన్మ వైపుకు ప్రయాణించే దిశ లో సహాయం అందిస్తూ ఉన్న ఇసిస్ దేవత. ఈ చిత్రపటం క్రింద ఇసిస్ నెఫెర్తారి అంటున్నట్లు ఇలా రాసి ఉంది. "Come, great king's wife Nefertari, beloved of Mut, without fault, that I may show thee thy place in the sacred world." చిత్రలేఖన చరిత్ర (ఆంగ్లం: History of Painting) అనగా చిత్రలేఖనం యొక్క చరిత్ర. ప్రపంచం లోనే (ఇప్పటివరకు తెలిసిన) మొట్టమొదటి చిత్రలేఖనాల నుండి నేటి వరకు వివిధ కళాఖండాలు, పలువురు చిత్రలేఖకులు, వీరి ఈ చిత్రలేఖనం వెనుక ఉన్న వాస్తవాలు వంటి వాటిని చర్చించే అంశం. చిత్రలేఖన చరిత్ర వివిధ సంస్కృతులు, భౌగోళిక ఖండాలు, శతాబ్దాల గుండా ప్రయాణిస్తూ 21వ శతాబ్దం వరకూ చేరుకొంటుంది.
కొన్ని దశాబ్దాల క్రితం పాశ్చాత చిత్రలేఖనం లో, తూర్పు భౌగోళిక చిత్రలేఖనం లో అభివృద్ధి సమాంతరంగా ఉండేది. ఆఫ్రికన్ చిత్రకళ, యూదుల చిత్రకళ, ఇస్లామిక్ చిత్రకళ, ఇండోనేషియన్ చిత్రకళ, భారతీయ చిత్రకళ, చైనీస్ చిత్రకళ, జపనీస్ చిత్రకళ అన్ని పాశ్చాత చిత్రకళ పై, పాశ్చాత్య చిత్రకళ తిరిగి వీటన్నిటి పై ప్రభావం చూపింది. మధ్య యుగాల నుండి రినైజెన్స్ వరకు చిత్రకారులు చర్చి లకు, ధనిక వర్గాలకు పని చేసేవారు. కళ ఎలా ఉండాలి, ఎలా ఉండకూడదు అని తత్వవేత్తలు నిర్వచించటం మొదలు అయ్యింది. 19వ శతాబ్దం ప్రారంభంలో ఫ్రెంచి తత్వవేత్త విక్టర్ కజిన్ l’art pour l’art (Art for art's sake) నినాదాన్ని తీసుకువచ్చాడు. ఈ నినాదంతో కళను కేవలం సౌందర్యాన్ని సృష్టించటానికి, కళాదృష్టితో చూడాలి తప్పితే, కళకు సైద్ధాంతికంగా గానీ, నైతికంగా గానీ, సాంఘికంగా గానీ, రాజకీయపరంగా గానీ ఎటువంటి సమర్థన ఉండనవసరం లేదని తెలిపాడు.
చరిత్ర
మానవుడు హోమో సాపియన్ స్థాయి చేరక ముందు చిత్రలేఖన సృష్టి చేసినట్టు దాఖలాలు లేవు. హోమో సాపియన్ స్థాయిలో మనిషి అడవి దున్న, జింక వంటి చిత్రలేఖనాలు గూహలలో చిత్రీకరించటం మొదలు అయ్యింది. 30,000 ఏళ్ళ క్రితం ఇటువంటి చిత్రలేఖనాలు ఐరోపా, ఆఫ్రికా మరియు ఆస్ట్రేలియా లలో కనుగొనబడ్డాయి. నైఋతి ఫ్రాన్సు లో ఈ చిత్రలేఖనాలు అత్యధికంగానూ, అత్యుత్తమమైనవి గానూ గుర్తించబడ్దాయి. దాదాపు 150 గుహలు ఈ చిత్రలేఖనాలతో నింపివేయబడ్డాయి. ఈ గుహల గోడల, పైకప్పుల పై ఎరుపు, ముదురు గోధుమ, పసుపు రంగులతో చిత్రలేఖనాలు వేయబడి ఉన్నాయి. పొడిగా నూరబడ్ద ఖనిజాలు, బహుశా జంతువుల రక్తం, కొవ్వులతో కలిపి ఈ రంగులు చేయబడ్డట్టు గా తెలుస్తోంది. వీటితో క్రూర మృగాల మందలు, గుర్రాలు చిత్రీకరించబడ్డాయి. సాసరు (గుంతగా ఉన్న పళ్ళెం) వంటి రాళ్ళలో జంతువుల కొవ్వుతో దీపం పెట్టినట్టు తెలుస్తోంది. కార్బన్ డేటింగ్ పరీక్షలలో 17,000 సంవత్సరాల క్రితం నుండి 13,000 సంవత్సరాల క్రితం వరకు ఐరోపా ఖండం లో కేవ్ పెయింటింగు లు ఉన్నత దశలో ఉన్నట్టు తేలింది. అయితే కేవలం జంతువులు మాత్రం చిత్రీకరించటం ఎందుకు జరిగింది అనే ప్రశ్నకు సరైన సమాధానం అంతు చిక్కటం లేదు. కేవలం అలంకారప్రాయం కాకుండా మతం, ఇంద్రజాలం వంటి అంశాల కోణం లో కూడా వీటి పై పరిశోధన జరుగుతూ ఉన్నది.
ఈజిప్షియన్ శైలి (3100 క్రీ.పూ)
చిత్రకళలో గుర్తింపదగిన శైలిని మొట్టమొదట సృష్టించింది ఈజిప్టు నాగరికత. పాదాలు, కాళ్లు, ముఖం ప్రక్క నుండి చూస్తే ఎలా ఉంటాయో అలా చిత్రీకరించటం, కానీ మొండెం, భుజాలు, చేతులు, కళ్ళు మాత్రం ముందు నుండి చూస్తే ఎలా ఉంటాయో అలా చిత్రీకరించటం ఈ శైలి ప్రత్యేకత. ఆశ్చర్యకరమైన ఈ శైలి దాదాపు అన్ని ఈజిప్టు చిత్రలేఖనాలలో చూడవచ్చును.
ఈ శైలి చిత్రకారుడికి సౌలభ్యంగా ఉండటం గమనార్హం. శరీరం లోని వివిధ భాగాలను ఏ కోణం నుండి వేయటం అత్యంత సులువో ముందుగానే నిర్ణయింపబడటం వలన చిత్రకారుడికి పని సులువు అవుతుంది.
ఈజిప్టు దేవాలయాలలో శ్మశానాలో సాధారణంగా చిత్రలేఖనాలు మృత్యువు తర్వాత వారు పరలోకాలకు చేసే ప్రయాణం యొక్క సంఘటనలు తెలుపుతూ చిత్రీకరించబడ్డాయి. ఈ ప్రయాణానికి కావలసిన పునీతమైన వివరాలను తెలియజేయటమే వీటి ప్రధాన ఉద్దేశ్యం.
గ్రీకు శైలి
thumb|గ్రీసు లో ఒక ద్వీపం లో వెలువడ్డ ఈ చిత్రలేఖనం ఎద్దు తో అక్కడి అనుబంధాన్ని తెలుపుతుంది. |331x331px
1600 క్రీ.పూ
గ్రీస్ లో ఉన్నత వర్గాల ఇళ్ళ పైకప్పులపై చిత్రలేఖనాలు కలవు. ఒక ఎద్దుకు ఇరువైపులా మనుషులు ఉండగా, ఎద్దుకు వెనుక వైపున ఉన్న మనిషి దానిని అదిలిస్తున్నట్టు ముందు వైపున ఉన్న మనిషి దానిని నియంత్రిస్తున్నట్టు, మూడో మనిషి ఎద్దు పైకి ఎక్కుతూ ఉన్నట్టు ఉండే చిత్రలేఖనం క్నోసోస్ ప్రదేశం లోని క్రెటా లో వెలువడింది.
5-4 క్రీ.పూ
గ్రీకు చిత్రలేఖనం హీరోయిక్ రియలిజం వైపు మళ్ళింది. మానవ శరీరం కంటికి ఎలా కనబడుతుందో సరిగ్గా అలాగే చిత్రీకరించటం మొదలు అయ్యింది. అత్యంత సౌందర్యవంతులు, నాటకీయ సన్నివేశాలు చిత్రీకరించటం జరిగింది. చిత్రలేఖనం చేయబడ్డ కుండీలు చరిత్రకారులు వెలికి తీశారు. గ్రీకులు మధ్య ఇటలీ కళ పై తమదైన ముద్ర వేశారు.
1 క్రీ.పూ
ఈజిప్టులోని శ్మశాన పేటికలలో చిత్రలేఖనాలు కలవు. వీటినే ఫయ్యూం పోర్ట్రెయిట్ లు అంటారు. రోమన్ ఈజిప్టు లో పలువురి స్త్రీ పురుషుల చిత్రలేఖనాలు ఫయ్యూం పోర్ట్రెయిట్ లు గా చిత్రీకరించటం జరిగింది.
రోమన్ మ్యూరల్స్ (1-3 వ శతాబ్దాలు)
రోమన్ సంఘాలలో గోడలు, పైకప్పులు చిత్రలేఖనాలతో అలంకరించటం సాంప్రదాయంగా మారింది.
బైజాంటీన్ చిత్రకళ (6వ శతాబ్దం)
thumb|170x170px|ఆరవ శతాబ్దపు సెయింట్ పీటర్ చిత్రపటం. ఇది మౌంట్ సినాయ్ లో ఉన్న సెయింట్ క్యాథరీన్ మొనాస్టరీ లో కలదు. చర్చిల పై కప్పు, గోడల పై క్రైస్తవ సంబంధిత చిత్రపటాలు మొదట బైజాంటీన్ రాజ్యం లో వేయబడ్డవి. ఈ చిత్రపటాలు స్వల్పకాలంలోనే గౌరవమర్యాదలు చూరగొన్నాయి. వీటిని ఎలా చిత్రీకరించాలి, (క్రీస్తు, మేరీ మాత, బోధకులు, ప్రవక్తలు, సన్యాసులు వంటి) పాత్రల క్రమం ఏమిటి అనే వాటి పై కఠినమైన నియమాలు ఉండేవి. నేపథ్యాలు బంగారు పూతలతో, విలాసవంతమైన దుస్తులతో, కిరీటాలతో, ప్రభలతో, గంభీర హావభావాలతో పవిత్రమైన బైజాంటీన్ చిత్రకళ అప్పటి క్రైస్తవ చిత్రకళకు మచ్చుతునక. ఆరాధ్యదైవాలు గా విలసిల్లిన ఈ చిత్రపటాలు 726వ సంవత్సరం నుండి విగ్రహ భంగానికి గురి అయ్యాయి. ఒక శతాబ్దం తర్వాత మరల వీటి చిత్రీకరణ పుంజుకొంది. మెల్లగా ఈ కళ బాల్కన్, రష్యా లకు పాకింది.
రినైజెన్స్ కు బీజాలు (13వ శతాబ్దం)
ఒక ధనిక ఇటాలియన్ వద్ద చిత్రకారుని గా పని చేస్తోన్న గియొట్టో డి బోండోని అనే చిత్రకారుడు తన చిత్రపటాలతో క్రైస్తవ పురాణాలను కళ్ళకు కట్టినట్టు వివరించాడు. పాత్రల చిత్రీకరణ, నాటకీయ సన్నివేశాల వివరణలతో గియొట్టో వీక్షకులను కట్టి పడేసాడు. చిత్రపటాలలో లోతు, దృక్కోణం, వెలుగు-నీడలు వంటి అంశాలు ఒక వైపు అయితే, మానవ శరీరం, ముఖ కవళికలు చిత్రీకరించటంలో ఔన్నత్యం చూపటం మరొక వైపు.
ఇంటర్నేషనల్ గోథిక్ (14-15వ శతాబ్దాలు)
14వ శతాబ్దానికి చెందిన సైమన్ మార్టిని నుండి 1416 లో ముగ్గురు లింబుర్గ్ సోదరల వరకు ఈ శైలి కొనసాగింది. నాజూకైన, చక్కనైన, సంతోషకరంగా కనబడే, ధీమా గల, దైనందిన జీవితాన్ని ప్రతిబింబించే  ఈ శైలి చిత్రలేఖనం యొక్క లక్షణాలు. జర్మనీ, బెల్జియం ల సరిహద్దు లకు చెందిన కళాకారులు రాజులు, వారి రాజప్రాసాదాలు, పనులు చేసుకొంటున్న రైతులను, పౌరాణికాలను ఈ శైలి లో చిత్రీకరించారు. ఈ శైలి చిత్రలేఖనం లో కళాకారునికి చోటు పై నియంత్రణ ఉంటుంది. మానవ చిత్రపటాలను చిత్రీకరించటం లో సహజత్వం, సారళ్యం కనబడుతుంది.
పర్షియన్ మినియేచర్ (14-16వ శతాబ్దాలు)
14వ శతాబ్దంలో పర్షియా లో ఉద్భవించిన పర్షియన్ మినియేచర్, ప్రధానంగా కాతిగం పై రమణీయ ప్రకృతి దృశ్యాల నడుమ చరిత్ర, యుద్ధం, శృంగారం వంటి వాటిని చిత్రీకరించటం జరిగింది. తర్వాతి కాలంలో ఈ కళ భారతదేశానికి కూడా విస్తరించింది. ఈ సమయంలో ఆసియా, చైనా లను మంగోలియన్ పాలన లో ఉండేవి. పర్షియను కళ పై చైనీయుల ప్రభావం వలన ఈ కళ విస్తరించి ఉండ వచ్చును. తబ్రీజ్ నగరం అంతర్జాతీయ వాణిజ్య దారులకు కేంద్రంగా ఉండటం, 1392 లో తబ్రీజ్ నగరాన్ని క్రూరుడైన తైమూర్ లంగ్ హస్తగతం చేసుకోవటం, తైమూర్ కళాకారులను మాత్రం హింసించకపోవటం వలన ఇక్కడ క్యాలీగ్రఫీ, మినియేచర్ పెయింటింగ్ లు పరిఢవిల్లాయి. తైమూర్, అతని కుమారుడు షారుఖ్, బైసుంకుర్ మిర్జా కళ ను కళాకారులను పోషించారు. కళ పై వీరు బోధనాంశాలు, కళాశాలలు నెలకొల్పటానికి కృషి చేశారు. 15వ శతాబ్దంలో షారుఖ్ పాలనలో తబ్రీజ్ స్థానే హెరాత్ నగరం కళాదరణకు నోచుకొంది. అప్పటి కళాకారుడు కమాలుద్దీన్ బిహ్జాద అధీనంలో పర్షియన్ కళ కొత్త పుంతలు తొక్కింది. బిహ్జాద్ ఈ మినియేచర్ లో అనిమేషన్ సృష్టించి సఫావిద్ రాజవంశానికి ప్రీతిపాత్రుడయ్యాడు. బిహ్జాద్ శిష్యులు కొందరు ఉత్తర భారతదేశంలో వారి కళను పరిచయం చేశారు.
రినైజెన్స్ (15-16వ శతాబ్దం)
thumb|సిస్టీన్ ఛాపెల్ యొక్క పైకప్పు. ఈ మ్యూరల్ మొత్తం మిఖేలేంజీలో చే చిత్రింపబడింది.
క్రీస్తు - అతని శిష్యుల మధ్య మానవీయ నాటకీయతను లియొనార్డో ఆవిష్కరించాడు. . రంగును ఉపయోగించటంలో, వెలుగును చిత్రీకరించటం లో సున్నితత్వాన్ని తీసుకువచ్చాడు. రెండు వేర్వేరు వర్ణాలను ఒక గీత ద్వారా వేర్పరచటం కాకుండా, ఈ రెండు వర్ణాలు గీత అవసరం లేకుండా నే ఒక దానిలో ఒకటి కలిసిపోయేలా చేశాడు. దీనినే స్ఫుమాటో గా వ్యవహరించాడు. మోనా లీసా తో బాటు ఇతర కళాఖండాలను ఈ శైలిలో చిత్రకరించాడు.1505 లో చిరునవ్వులు చిందిస్తూ ఫ్లారెన్స్ కు చెందిన ఫ్రాన్సెస్కో డెల్ జియొకొండో అనే ఒక పట్టు వర్తకుని భార్య అయిన లీసా ఘెరార్డినీ ను లియొనార్డో స్ఫుమాటో శైలిని ఉపయోగిస్తూ చిత్రీకరించాడు. ఆమె గుర్తింపు వలె, ఆమె నేపథ్యంలో ఉండే సన్నివేశం కూడా ఒక స్వప్నం లాగే ఉండేలా లియొనార్డో ఈ పోర్ట్రెయిట్ ను చిత్రీకరించాడు. 1517 లోఫ్రాన్సుకు చెందిన ఫ్రాన్సిస్ i  లియొనార్డో ను తమ ఆస్థాన చిత్రకారుడిగా ఆదరించినప్పటి నుండి, మోనా లీసా ఫ్రాన్సులో స్థిరపడింది. ఇప్పటి లూవర్ మ్యూజియం లో ఇంకా వీక్షకులను మంత్ర ముగ్థులను చేస్తూనే ఉంది.సిస్టీన్ ఛాపెల్ మ్యూరల్ తో మిఖేలేంజీలో కీర్తిని అర్జించాడు. బహుశా ఈ మ్యూరల్ చిత్రలేఖనాలు 1495-1508 మధ్య చిత్రీకరించబడి ఉండవచ్చు. దైవము సృష్టి ని ప్రారంభించటం, ఆడం ను సృష్టించటం, ఆడం/ఈవ్ లను ఈడెన్ గార్డెను నుండి వెలి వేయటం, ద లాస్ట్ జడ్జిమెంట్ వంటి సన్నివేశాలను మిఖేలేంజీలో కన్నుల పండుగ గా చిత్రీకరించాడు. మిఖేలేంజీలో రంగుల వినియోగం, భంగిమల ఎంపిక మ్యానరిజం అనే క్రొత శైలి కి బాటలు వేసింది.
మ్యానరిజం (16వ శతాబ్దం)
వెనీసుకు చెందిన కళాకారులు మూర్తీభవించిన ప్రమాణం అయిన రినైజెన్స్ పై కృషి చేస్తుండగా, ఫ్లారెన్స్, రోం కు చెందిన కళాకారులు దీనికి ప్రతిస్పందనగా మ్యానరిజం అనే ఒక నూతన కళా ఉద్యమం మొదలు పెట్టారు. రినైజెన్స్ లో అభివృద్ధికి తావు లేక పోవటంతో స్వీయ సృహ ధ్యేయంగా మ్యానరిజం ముందుకు సాగింది. రినైజెన్స్ - బరోక్ లకు మ్యానరిజం వంతెనగా వ్యవహరించింది. ఈ శైలి తర్వాతి కాలంలో ఫ్రాన్సు, నెదర్లాండ్స్, ప్రేగ్ ల కు విస్తరించింది.
మొఘల్ మినియేచర్ (16-17వ శతాబ్దాలు)
thumb|పర్షియన్ చిత్రకళను అధ్యయనం చేసి, దానిని భారతీయులకు నేర్పి, తద్వారా మొఘల్ చిత్రకళను సృష్టించిన అక్భర్ 1555 లో పర్షియా బీహ్జాద్ శైలి చిత్రకారులను హుమయూన్ భారతదేశానికి రప్పించాడు. స్వయంగా తానే కాకుండా, యుక్త వయసులో ఉన్న అక్బర్ కు, సమకాలీన చిత్రకళాకారులకు వారి చే శిక్షణ ఇప్పించాడు. ఫలితంగా మొఘల్ శైలి ఉద్భవించింది. పర్షియన్ శైలి లో ఊహాజనితం, అలంకారాలకు ఎక్కువ ప్రాధాన్యత ఉండగా, మొఘల్ శైలి లో వాస్తవికత పాళ్ళు ఎక్కువగా కనబడేవి. 1570 లో ఫతేపుర్ సిక్రీ లో అక్భర్ వీటిని విస్తృతంగా అధ్యయనం చేశాడు.
సభా సన్నివేశాలు, ఉద్యాన వనాలు, వేటకు వదిలివేయబడ్డ చిరుతపులులు, దాడి చేయబడ్డ కోటలు, అంతులేని యుద్ధాలు అక్భర్ కు నచ్చిన కొన్ని చిత్రపటాలు. తనకు నచ్చినట్లు వేసిన చిత్రకారులను అక్బర్ సన్మానించి తగు పారితోషికాలను ఏర్పాటు చేసేవాడు.
అక్భర్ కుమారుడు జహంగీర్ తండ్రి నుండి ఈ కళను పుణికిపుచ్చుకొన్నా, అభిరుచిలో మాత్రం తేడా ఉండేది. తనకు నచ్చిన ఒక పక్షి యొక్క, లేదా తను రాజకీయం లో పాల్గొన్న ఏదో ఒక సన్నివేశాన్ని యథాతథంగా చిత్రీకరించబడటం ఇష్టపడేవాడు. స్పష్టత, స్థాపన, వివరణాత్మక వాస్తవికతకు పెద్దపీట వేశాడు.
డచ్ స్వర్ణయుగం (17వ శతాబ్దం)
రూబెన్స్ మరియు వాన్ డైక్ లు దక్షిణ నెదర్లాండ్స్ యొక్క చిత్రకళ మెళకువలకు అంతర్జాతీయ రాయబారులుగా వ్యవహరిస్తూ ఉండగా ఉత్తర ప్రావిన్సులు కూడా దృశ్య కళలు పై తమదైన ప్రభావాన్ని చూపటం ప్రారంభించాయి. చిత్రకళా చరిత్రలోనే మొట్టమొదటి సారిగా కళ ను ఆదరించే మధ్య తరగతి కుటుంబాల విపణి పెరగ సాగింది. చిత్రకారులు కూడా ఈ అవకాశాన్ని అందిపుచ్చుకోవటం తో వివిధ శ్రేణుల్లో చిత్రపటాలు కుప్పలు తెప్పలుగా చిత్రీకరించబడ్డాయి.
17వ శతాబ్దంలో డచ్ చిత్రకారులు స్పృశించని అంశం లేదు. ముఖచిత్రాలు, ప్రకృతి దృశ్యాలు, సముద్రపు దృశ్యాలు, (బైబిల్ సంబంధిత) పౌరాణికాలు, చారిత్రక దృశ్యాలు, చిరుదీపాల వెలుగులో ఆగమ్యగోచర బాంధవ్యాలలో చిక్కుకొన్న కొన్ని ప్రత్యేక పాత్రలు, కోలాహలంగా కనబడే చావిళ్ళు, శీతాకాల సంబరాలు, స్టిల్ లైఫ్, మానవ ఉనికి లోని నిరుపయోగాన్ని  తెలిపే చెడు ఉపమానాల వంటి అంశాలతో చిత్రలేఖనం జరిగింది.
నియో క్లాసికిజం (18-19వ శతాబ్దాలు)
రినైజెన్స్ తరాతి తరాల చిత్రకారులు సైతం కళలో ప్రేరణ కొరకు శాస్త్రీయ నమూనాలను పరిగణలోకి తీసుకోవటం జరిగింది. గొప్పవారు సైతం పురాతన శైలి దుస్తులను ఆదరించటం ప్రారంభించారు. యుద్ధవీరులు సైతం రోమ్ లో మోకాళ్ళ వరకు లంగా వలె ఉండే చొక్కాలు ధరించారు.
18వ శతాబ్దం లో కళలో శాస్త్రీయత పట్ల ఆసక్తి పెరిగింది. ఇటలీ లోని పాంపే లో త్రవ్వకాలు జరగటం, రోమను కళ పై ఉన్న ఆసక్తి కాస్తా గ్రీకు వారసత్వ సంపద పైకి మరలటం దీనికి కారణాలు.
గ్రీకు ప్రాచీన కళ అధ్యయనం కోసం 1755 లో దక్షిణ ఇటలీ లో పురాతన ప్రదేశాలు (ప్రత్యేకించి పేస్టం, సిసిలీ లు) త్రవ్వకాలు జరిపిన పురాతత్వ శాస్త్రవేత్తలు గ్రీకు కళ సౌందర్యానికి మారు పేరుగా ఉదహరించారు. దీనితో చిత్రకళ, శిల్పకళ ల పై పురాతన గ్రీకు కళ యొక్క ప్రభావం మొదలు అయ్యింది. గ్రీకు పూలకుండీలపై ఉన్న చిత్రలేఖనాల వలె చిత్రీకరణలు చేయటం, గ్రీకు పౌరాణిక పాత్రలను చిత్రీకరించటం నానుడి అయ్యింది. ఫ్రెంచి, బ్రిటన్ దేశాల చిత్రకళ పై నియో క్లాసికిజం యొక్క ప్రభావం స్పష్టమైంది.
మాడర్న్ ఆర్ట్ (19వ శతాబ్దం)
thumb|డెడ్ వైల్ వాకింగ్
పలు ఇతర కళా ఉద్యమాలు, సిద్ధాంతాలు, వైఖరులను కలబోస్తూ సాంప్రదాయ, చారిత్రక కళా రూపాలను తిరస్కరిస్తూ సాంఘిక, ఆర్థిక స్థితిగతులు, మేధోసంపత్తి వైపు ఆధునిక చిత్రకళ అడుగులు వేసింది. దీనిని మాడర్నిజం గా వ్యవహరించారు. ఫ్రాన్సు లో 19వ శతాబ్దానికి చెందిన గుస్తవె కోర్బెట్, ఎడువార్డ్ మోనెట్ లు మాడర్నిజం శైలి లో చిత్రలేఖనాలు వేసారు. 1890 నుండి 20వ శతాబ్దం వరకు చోటు చేసుకొన్న సాంకేతిక విప్లవం, పెరిగిన విజ్ఙానం, అవగాహన, సన్నగిల్లిన  సాంప్రదాయిక విలువలు, నమ్మకాలు, పాశ్చాత్యం కాని సంస్కృతులు వెలుగుచూడటం వంటి  పలు మార్పుల పట్ల ఆధ్యాత్మిక స్పందనే మాడర్నిజం. భౌతిక ప్రపంచంలో కంటికి కనబడే దృశ్యాలను ఉన్నవి ఉన్నట్లుగా వేయకుండా పోవటం తో నైరూప్యత మాడర్న్ ఆర్ట్ లోకి చొచ్చుకొని వచ్చింది. ఫోటోగ్రఫీ రాక, చిత్రలేఖనం లో సారూప్యతకు ప్రాధాన్యాన్ని తగ్గించింది.
మూలాలు
వర్గం:చిత్రలేఖనం
సీమా క్వియాన్
thumb|right|200px|సీమా క్వియాన్ సిమా కియాన్ (c. 145 - c. 86 BC) ప్రారంభ హాన్ రాజవంశం (206 BC - AD 220) యొక్క చైనా చరిత్రకారుడు. అతను జియా యాంగ్ (ప్రస్తుత షాన్ జి ప్రావిన్స్, హాన్ సిటీ) లో క్రీ.పూ 145 లేదా 135 లో జన్మించాడు. అతని తండ్రి సిమా టాన్ కూడా ఒక చరిత్రకారుడు.
జీవిత విశేషాలు
సిమా కియాన్ 10 సంవత్సరాల వయస్సులో, అతను సాంప్రదాయక చైనీస్ భాషలో వ్రాసిన కథనాలను చదవగలిగాడు.
అతను చైనా చుట్టూ పర్యటించాడు. అతను 20 ఏళ్ళ వయసులో చాలా అందమైన ఆకర్షణలు, వారసత్వా ప్రదేశాలను సందర్శించాడు.
క్రీస్తుపూర్వం 108 లో సిమా కియాన్ తండ్రి మరణంతో, చరిత్రకారుడిగా ఉద్యోగం కొనసాగించాడు.
క్రీస్తుపూర్వం 104 లో సిమా కియాన్ సామ్రాజ్య అధికారులైన టాంగ్ డు,  లువో జియాహాంగ్‌లతో తైచు క్యాలెండర్‌ను సవరించడం పూర్తి చేసారు.
క్రీస్తుపూర్వం 99 లో, సిమా కియాన్ లి లింగ్ వ్యవహారంలో చిక్కుకున్నాడు. అతన్ని శిక్షించి జైలుకు పంపారు. సిమా కియాన్ జరిమానా చెల్లించలేకపోతే లేదా భయంకరమైన శిక్షను అంగీకరించకపోతే మరణశిక్ష విధించబడుతుంది - కాస్ట్రేషన్. సిమా కియాన్‌కు జరిమానా చెల్లించడానికి తగినంత డబ్బు లేదని,  అతను గ్రాండ్ హిస్టారియన్ యొక్క రికార్డ్స్ రాయడం ముగించాలని భావించడంతో, అతను కాస్ట్రేషన్ను అంగీకరించాడు. సిమా కియాన్ చివరికి ఆ పుస్తకం రాయడానికి 19 సంవత్సరాలు గడిపాడు.
సిమా కియాన్ క్రీస్తుపూర్వం 86 లో మరణించాడు.
బయటి లంకెలు
వర్గం:ప్రపంచ ప్రసిద్ధులు వర్గం:చైనా వ్యక్తులు
పచ్చావారిపల్లె
పచ్చావారిపల్లె కడప జిల్లా పుల్లంపేట మండలానికి చెందిన రెవెన్యూయేతర గ్రామం. పచ్చావారిపల్లె గ్రామం, బావికాడిపల్లి పంచాయతీ పరిధిలోని గ్రామం.
పచ్చావారిపల్లె గ్రామంలో, 2014,ఏప్రిల్-14, సోమవారం నాడు, శ్రీరామ జయతిని పురస్కరించుకొని, వసంతోత్సవాన్ని ఘనంగా నిర్వహించారు. ఈ సందర్భంగా, సీతా,రామ, లక్ష్మణ విగ్రహాలను ప్రత్యేకంగా అలంకరించి వసంతాలు పోసుకుంటూ గ్రామోత్సవం చేపట్టినారు. ఈ గ్రామోత్సవం గ్రామ వీధులగుండా కొనసాగింది
ఝితా కలన్
భౌగోళికం, జనాభా
ఝితా కలన్ (262) అన్నది అమృత్ సర్ జిల్లాకు చెందిన అమృత్ సర్-2 తాలూకాలోని గ్రామం, ఇది 2011 జనగణన ప్రకారం 723 ఇళ్లతో మొత్తం 3991 జనాభాతో 771 హెక్టార్లలో విస్తరించి ఉంది. సమీప పట్టణమైన అమృత్ సర్ అన్నది 17 కి.మీ. దూరంలో ఉంది. గ్రామంలో మగవారి సంఖ్య 2098, ఆడవారి సంఖ్య 1893గా ఉంది. షెడ్యూల్డ్ కులాల సంఖ్య 1334 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37576.
బండి ఆత్మకూరు మండలం
బండి ఆత్మకూరు మండలం, ఆంధ్ర ప్రదేశ్ రాష్ట్రములోని నంద్యాల జిల్లాకు చెందిన మండలం.
ఝితా కలన్
ప్రైవేటు వైద్య సౌకర్యాలు
గ్రామంలో 1 ఎంబిబిఎస్ డిగ్రీలు కలిగిన వైద్యుడుఉంది.
* గ్రామంలో 1 మందుల దుకాణం ఉంది.
తాగు నీరు
చెరువు/కొలను/సరస్సు నీరు ఉంది.
సమాచార, రవాణా సౌకర్యాలు
. టాక్సీలు లేదు. సమీప టాక్సీలు గ్రామానికి 10 కిలోమీటర్ల కన్నా దూరంలో ఉంది.
మార్కెటింగు, బ్యాంకింగు
ఏటియం లేదు.
ఆరోగ్యం, పోషణ, వినోద సౌకర్యాలు
ఇతర (పోషకాహార కేంద్రం) ఉంది.
.
విద్యుత్తు
16 గంటల పాటు (రోజుకు) గృహావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరా ఉంది. 20 గంటల పాటు (రోజుకు) గృహావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరా ఉంది. 16 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరా ఉంది. 17 గంటల పాటు (రోజుకు) వ్యవసాయావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరా ఉంది. 16 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరా ఉంది. 2 16 గంటల పాటు (రోజుకు) అందరు వినియోగదారులకూ వేసవి (ఏప్రిల్-సెప్టెంబరు) లో విద్యుత్ సరఫరా ఉంది. .
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో) :
తయారీ వస్తువులు, పరిశ్రమలు, ఉత్పత్తులు
ఝితా కలన్ (262) గ్రామం ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ) : గోధుమలు, వరి, మొక్కజొన్న
జవాహర్ లాల్ నెహ్రూ
జననం, కుటుంబ నేపథ్యం
జవాహర్‌లాల్ నెహ్రూ బ్రిటీష్ ఇండియాలోని యునైటెడ్ ప్రావిన్సులోని అలహాబాదు (ప్రస్తుతం ఉత్తర ప్రదేశ్ రాష్ట్రంలో భాగం) నగరంలో 1889 నవంబరు 14న రాత్రి 11.30 గంటలకు కాశ్మీరీ పండిట్ కుటుంబంలో జన్మించాడు. అతని తండ్రి మోతీలాల్ నెహ్రూ సంపన్నుడైన బారిస్టర్, తర్వాతి కాలంలో జాతీయోద్యమంలో పాల్గొని రెండు మార్లు భారత జాతీయ కాంగ్రెస్‌కు అధ్యక్షునిగా పనిచేశాడు. తల్లి స్వరూపరాణి తుస్సు లాహోర్‌లో స్థిరపడ్డ కాశ్మీరీ పండిట్‌ కుటుంబానికి చెందినది. మోతీలాల్ మొదటి భార్య బిడ్డను ప్రసవిస్తూ, బిడ్డతో సహా చనిపోగా స్వరూపరాణిని రెండో పెళ్ళి చేసుకున్నాడు. మోతీలాల్ నెహ్రూ, స్వరూపరాణి దంపతులకు జవాహర్‌లాల్ తొలి సంతానం.
జవాహర్‌లాల్ నెహ్రూ పూర్వీకులు కాశ్మీర్‌కు చెందినవారైనా తరాల క్రితం రాజ్‌కౌల్ అన్న పూర్వీకుడు ఢిల్లీకి వచ్చి స్థిరపడ్డాడు. నెహ్రూ వంశస్థులు ఢిల్లీలో మొఘల్ పాలకుల ఆదరాభిమానాలకు పాత్రులై ఉన్నతస్థితి, ఆర్థికాభివృద్ధి పొందారు. కౌల్ అన్న అసలు వంశం పేరుకు తోడు నెహ్రూ అన్న మరొక వంశనామం కూడా చేర్చి కౌల్-నెహ్రూగా పెట్టుకునేవారు. క్రమేపీ కౌల్ అన్నది పోయి నెహ్రూ స్థిరపడింది. మోతీలాల్ నెహ్రూ తండ్రి అతను జన్మించడానికి కొద్ది నెలల ముందే మరణించినా, అప్పటికే భారతీయ సంస్థానాల్లో ఉన్నతోద్యోగులైన అన్నలు అతన్ని చదివించారు. మోతీలాల్ నెహ్రూ న్యాయవాదిగా మంచి పేరు సంపాదించి, బాగా సంపద ఆర్జించాడు. జవాహర్‌లాల్ జన్మించడానికి మూడేళ్ళ ముందే మోతీలాల్ కుటుంబం, ఆయన వృత్తి రీత్యా, కాన్పూర్ నుంచి అలహాబాద్ చేరుకుని స్థిరపడింది.
బాల్యం
సుసంపన్నమైన కుటుంబంలో తల్లిదండ్రుల తొలి సంతానం కావడంతో జవాహర్‌లాల్ బాల్యం ముద్దుమురిపాల నడుమ, అతిగారాబంగా సాగింది. జవాహర్‌లాల్‌ను తండ్రి కొద్దినెలల పాటు స్థానిక కాన్వెంటుకు పంపి ఆ ప్రయత్నం విరమించి, ఇంట్లోనే ప్రైవేటుగా చదివించడం ఉత్తమమని నిర్ణయించుకున్నాడు. అతనికి మహాపండితుడైన గంగానాథ ఝా సంస్కృత విద్య, అనీ బిసెంట్ సూచించిన ఫెర్డినాండ్ టి. బ్రూక్స్ అనే దివ్యజ్ఞాన సమాజ యువకుడు ఆంగ్ల విద్య బోధించేవారు. తండ్రి ఆంగ్ల విద్యకే ప్రాధాన్యం ఇచ్చాడు, అందుకు అనుగుణంగానే జవాహర్‌కి సంస్కృత విద్య ఒంటబట్టలేదు. బ్రూక్స్ అతనికి విజ్ఞానశాస్త్రం పట్ల ప్రాథమిక అవగాహన, దివ్యజ్ఞాన సమాజ తాత్త్వికత పట్ల ఆసక్తి, ఆంగ్ల కవిత్వం, సాహిత్యం, ఉపనిషత్తులు, భగవద్గీత వంటి పలు అంశాలను పరిచయం చేశాడు. దివ్యజ్ఞాన సమాజం పరిచయం నెహ్రూకు బౌద్ధ, హిందూ మతగ్రంథాల పట్ల ఆసక్తి కలిగించి అధ్యయనానికి పురిగొల్పింది. మూడు సంవత్సరాల పాటు బ్రూక్స్ నెహ్రూకు ట్యూటర్‌గా వ్యవహరించాడు. అతని గురించి తర్వాతికాలంలో నెహ్రూ మాట్లాడుతూ "దాదాపు మూడేళ్ళు (అతను) నాతో ఉన్నాడు. ఎన్నో విధాలుగా అతను నన్ను గొప్పగా ప్రభావితం చేశాడు" అన్నాడు.
పాఠశాల విద్యాభ్యాసం
మోతీలాల్ జవాహర్‌లాల్ ప్రైవేటు విద్యను ముగింపజేసి, 1905 మే నెలలో కుటుంబ సమేతంగా బ్రిటన్ వెళ్ళి ప్రతిష్ఠాత్మక హేరో పాఠశాలలో కుమారుడికి ప్రవేశం సంపాదించాడు. హేరోలో ప్రతిభా పాటవాలు చూపి పేరుతెచ్చుకున్నా, క్రమేపీ హేరో పాఠశాల జీవితం అతన్ని విసుగెత్తించింది. హేరో పాఠశాల విద్యాకాలం మొత్తం మీద అధికారుల శిక్షణ కోర్‌ మాత్రం అతన్ని ఆకట్టుకుని, ఉత్సాహభరితంగా పాల్గొనేలా చేసింది. మరోవైపు 1905లో భారతదేశంలోనూ, ప్రపంచవ్యాప్తంగానూ జరుగుతున్న రాజకీయ పరిణామాలు అతనికి ఆసక్తి కలిగించడం ప్రారంభించాయి. 1905లో జరిగిన బెంగాల్ విభజన, అది బెంగాల్‌లోని జాతీయోద్యమాన్ని బలహీనపరిచే చర్యగా ఆందోళనలు పెరుగుతూండడం, ఆ ఆందోళనలు కాంగ్రెస్ పార్టీలో అతివాదులు, మితవాదుల విభజన సృష్టించడం వంటి పరిణామాలను జవాహర్‌లాల్ ఆసక్తిగా పరిశీలించసాగాడు. తండ్రికి ఉత్తరాలు రాసి ఎప్పటికప్పుడు వార్తాపత్రికలు తెప్పించుకుంటూ ఉండేవాడు. ఆ దశలో అతనికి అతివాదుల మీద సానుభూతి ఏర్పడింది. మరోవైపు షుషిమా వద్ద నౌకాయుద్ధంలో రష్యాపై జపాన్ ఘనవిజయం సాధించిందన్న వార్త అతనిని చాలా సంతోషపరిచింది. ఆసియా దేశాలు ఐరోపా వలసపాలనలో మగ్గుతూ ఉన్న ఆ దశలో తోటి ఆసియా దేశమైన జపాన్ ప్రదర్శించిన సైనిక పాటవం, శక్తి సామర్థ్యాలు అతనికి ఉత్సాహం కలిగించాయి. హేరో పాఠశాలలో అతని విద్యావిషయమైన ప్రతిభకు బహుమతిగా బ్రిటీష్ చరిత్రకారుడు జి. ఎం. ట్రావెల్యాన్ ఇటలీ జాతీయవాది, సైన్యాధ్యక్షుడు అయిన గారిబాల్డ్ గురించిన పుస్తకాలు లభించాయి. ఇవి జవాహర్‌లాల్‌ను ప్రభావితం చేశాయి. తన మనసులో భారతదేశ స్వేచ్ఛ కోసం అద్భుతమైన పోరాటాలు చేసినట్టు కొన్ని దృశ్యాలు తళుక్కుమనేవని, ఆ పుస్తకాలు చదివేప్పుడు ఆలోచనల్లో అతను వర్ణించే ఇటలీ, తన మాతృభూమి భారతదేశం గొప్పగా కలగలిసిపోయేవని జవాహర్‌లాల్ పేర్కొన్నాడు.
కేంబ్రిడ్జి విద్యాభ్యాసం
జవాహర్‌లాల్ 1907లో కేంబ్రిడ్జి ప్రవేశపరీక్ష వ్రాసి ఉత్తీర్ణుడై, ఆ సంవత్సరం అక్టోబరు నెలలో ట్రినిటీ కళాశాలలో చేరాడు. ప్రవేశపరీక్షకు, ట్రినిటీ ప్రవేశానికి మధ్యలో వేసవి కాలంలో కొన్ని వారాల పాటు ఐర్లాండును సందర్శించాడు. స్వయంపాలన కోసం పోరాటం చేస్తున్న ఐర్లాండు అతని ఆసక్తిని చూరగొంది. క్రియాశీలంగా ఆందోళనలు చేస్తున్న ఐరిష్ అతివాద ఆందోళనలు అతనికి నచ్చాయి. ఈ దశలో అతను తండ్రికి రాసే ఉత్తరాల్లో జాతీయవాద ఉద్యమాలు, వాటిలో ప్రత్యేకించి అతివాదం పట్ల తనకు ఏర్పడుతున్న అభిమానాన్ని వెల్లడించేవాడు. కేంబ్రిడ్జిలో అతను రసాయనశాస్త్రం, భూవిజ్ఞాన శాస్త్రం, భౌతికశాస్త్రాలను అధ్యయనాంశాలుగా స్వీకరించి కొన్నాళ్ళకే భౌతికశాస్త్రాన్ని విడిచిపెట్టి వృక్షశాస్త్రం స్వీకరించాడు. కేంబ్రిడ్జిలో జవాహర్‌లాల్ అంతగా శ్రమించి చదవలేదు. యువకులకు ఉత్సాహభరితంగా ఉండే కేంబ్రిడ్జి వాతావరణం అతని నిరాసక్తతను మార్చలేకపోయింది. ఆ దశలో జవాహర్‌లాల్‌కి టెన్నిస్ ఆట, గుర్రపుస్వారీ, పందెపు పడవల జట్టులో ఆడడం వంటి వ్యాపకాలు ఉండేవి కానీ ఆ వ్యాపకాలు వేటిలోనూ పూర్తి అభినివేశం కానీ, మంచి ఉత్సాహం గానీ చూపించలేదు. ఫైనల్ ట్రైపోన్ పరీక్షలో ద్వితీయ శ్రేణిలో ఉత్తీర్ణుడయ్యాడు, ద్వితీయ శ్రేణిలో ఉత్తీర్ణుడైనవారిలోనూ అతని పేరు కింది వరుసలోనే వచ్చింది. అలా 1910లో ఆనర్స్ డిగ్రీతో పట్టభద్రుడయ్యాడు. ఈ దశలో అతను రాజనీతిశాస్త్రం, ఆర్థికశాస్త్రం, చరిత్ర, సాహిత్యం చదువుకున్నాడు. జార్జి బెర్నార్డ్ షా, హెచ్.జి.వెల్స్, జె.ఎం.కీన్స్, బెర్ట్రాండ్ రస్సెల్, లూయీస్ డిక్సన్, మెరెడిత్ టౌన్సెండ్ వంటి వారి రచనలు అతని రాజకీయ, ఆర్థిక చింతనపై ప్రభావం చూపాయి.
న్యాయవిద్యాభ్యాసం
కేంబ్రిడ్జిలో ఫైనల్ ట్రైపోన్ పరీక్షకు ముందే ఇన్నర్ టెంపుల్‌లో చేరాడు. ఇన్నర్ టెంపుల్ అన్నది న్యాయవిద్య అభ్యసించి బారిస్టర్ కావడానికి అవసరమైన నాలుగు ఇన్‌లలో ఒకటి. కనీసం న్యాయవిద్య తన కుమారుడి ఆసక్తిని చూరగొందని, ఇకపై ఉత్సాహంగా చదువుతాడని మోతీలాల్ నమ్మాడు. కానీ తన ఇష్టంతో ప్రమేయం లేకుండా సాగుతున్న తన జీవితం పట్ల ఆనాసక్తితో ఉన్న జవాహర్‌లాల్ న్యాయవిద్యాభ్యాసంలోనూ పెద్ద చురుకుదనం, ఉత్సాహం ప్రదర్శించలేదు.. ఇన్నర్ టెంపుల్‌లోని రెండేళ్ళ కాలంలో జవాహర్‌లాల్ ప్రాణానికి ప్రమాదమైన సాహసకార్యాలు చేశాడు, పాత మిత్రులను తిరిగి కలిశాడు, ఫాషన్లు అనుసరించాడు, అప్పులు చేశాడు. ఇలా లండన్ జీవితంలోని సందడి చవిచూశాడు. అంతేతప్ప విద్యాభ్యాసంలో మంచి పట్టుదల కనబరచలేదు. ఫలితంగా 1912లో స్కాలర్‌షిప్‌లు, బహుమానాలు వంటివి ఏమీ సాధించకుండా బార్ ఎట్ లా పరీక్షల్లో సాధారణంగా ఉత్తీర్ణుడయ్యాడు. అప్పటికి ఇంగ్లాండులో ఏడేళ్ళ విద్యాభ్యాసం పూర్తిచేసుకుని భారతదేశానికి తిరిగివచ్చాడు. భారతదేశం తిరిగివచ్చేనాటికి అతని మనస్సు, బుద్ధి ఒక వృత్తి కోసం కాక, భవిష్యత్తులో రాబోయే పిలుపును అందుకోవడానికి సంసిద్ధంగా తయారైంది. నెహ్రూ జీవితచరిత్రకారుడు సర్వేపల్లి గోపాల్ ప్రకారం జవాహర్‌లాల్ విద్యభ్యాసం ముగించుకుని భారతదేశానికి తిరిగివచ్చేనాటికి చక్కని శిక్షణ పొందిన మనస్సు, మంచి భావనాశక్తితో పాటుగా జీవితాంతం శాశ్వతంగా అంటిపెట్టుకున్నవి మరో రెండు తెచ్చుకున్నాడు: అవి బ్రిటన్ పట్ల ప్రేమాభిమానాలు, బ్రిటీష్ విలువలు.